
פרוטוקול ועדת מכרזים
פרוטוקול דיון מס'  5 ועדת מכרזים מיום 07/06/2026

	נוכחים:
	אורית מסמי 
קובי פדוה 
אלון רבינוביץ
נדב לויטה

	יו"ר הועדה
חבר הוועדה
חבר הועדה 
חבר הועדה

	נעדרים:
	עו"ד עדי לוי סקופ
עו"ד איתן צנעני 
	חברת הוועדה 
חבר הועדה 



	מוזמנים/נוכחים:

	אביטל חדאד
עו"ד דוד רן־יה
איילת נהרי
עו"ד ענת סמסונוב
צחי מזרחי
אורן וולשטיין
טלי להב
אריאל טיירי
עמית שרפיאן
אסתי לנדאו
אושרית ישראלי
שמעון בן דוד
	מזכירת ועדת מכרזים
יועץ משפטי לתחום המכרזים
מ"מ גזבר 
מנהלת תחום חוזים והתקשרויות
מנהל אגף חזות העיר
ס. מנהל אגף חזות העיר
מנהלת התכנון הנופי
ס. מנהל אגף חזות העיר
מנהל אגף מחשוב ומערכות מידע
מבקרת בכירה המשרד מבקר העירייה
לשכת מבקר העירייה 
מנכ"ל חב' ד.ב.ש פיקוח, תכנון וניהול בע"מ




על סדר היום:    



1. מכרז פומבי 12/2026  – שירותי יעוץ, ליווי ופיקוח על עבודות גינון, גיזום השקיה אגרונומיה (שימוע לחב' ד.ב.ש)


2. מכרז פומבי 16/2025  – אספקת מחשבים, ציוד היקפי, ציוד מיחשוב להנגשה טכנולוגית. (החלפת זוכה)


* חבר הועדה נדב לויטה עדכן בתחילת הדיון כי הוא לא יהיה נוכח בדיון במכרז 16/2025 בשל ניגוד עניינים.















מכרז פומבי 12/2026  – שירותי יעוץ, ליווי ופיקוח על עבודות גינון, גיזום השקיה אגרונומיה (שימוע לחב' ד.ב.ש)

 מסמכים נלווים: מסמך סיכום מאת עוה"ד דוד רן־יה.

עו"ד דוד רן־יה: העירייה פרסמה מכרז פומבי לקבלת שירותי ייעוץ, ליווי ופיקוח על עבודות גינון.
המכרז הזה פורסם אחרי שאגף חזות העיר ביקש כבר בחודש ספטמבר 2025 לא לממש את ההתקשרות עם חברת  ד.ב.ש פיקוח תכנון וניהול בע"מ ולא לממש את זכות הברירה שהייתה לעירייה לעוד שנת התקשרות לאור חוסר שביעות מהשירותים ורמת השירותים. 

המכרז חולק לשני פרקים פרק א' פיקוח בתחום עבודות גינון, פרק ב' פיקוח בעבודות גיזום ומערך ההשקיה. כל משתתף היה יכול להגיש הצעה לאחד הפרקים או לשניהם לפי שיקול דעתו בלבד ובתנאי שהוא עומד בתנאי הסף לאותו פרק. 

ההצעות נבדקו מבחינת העמידה ותנאי הסף ושלמות ההצעה, אחרי ביצוע השלמות של מסמכים טכניים מצאנו שכל המציעים עומדים בתנאי הסף, הגישו הצעה שלמה פירוט הבדיקה מצ"ב.

כפי שהוסבר בתחילת דברי, העירייה לא מימשה את זכות הברירה שלה להמשיך את ההתקשרות הנוכחית עם חברת דבש בגלל חוסר שביעות רצון בביצוע השירותים. יש במסמכי המכרז וגם בהוראות הדין אפשרות לעירייה לא לבחור במציע שנתן לה שירותים בצורה לא טובה. מצד שני, כשמסתכלים על זה בביקורת שיפוטית לא ניתן להסתפק בכותרת של חוסר שביעות רצון. הדברים צריכים להיות מגובים ומתועדים אם זה בהודעות דוא"ל, תרשומות ישיבות, מכתבי התראה וכיו' אני מציע שנשמע את אנשי המקצוע בעירייה לרקע קצר, לאחר מכן נעלה את המציע למתן זכות טיעון ושימוע.

הערת העורך - מר אריאל טיירי, מר אורן וולשטיין וגב' טלי להב מציגים לחברי ועדת המכרזים את הרקע לדברים כדלקמן:

1. לטענת האגף קיימת תחלופה רבה של מפקחים (5-6 מפקחים בתקופה של שנה וחצי) אשר מייצרת אי יציבות בשטחי הגינון וכפועל יוצא רמת אחזקה נמוכה.
2. לטענת האגף כוח האדם המוצב בשטחי הגינון הוא ברמה נמוכה ולא מספקת.
3. לטענת האגף אין גורם מקצועי שבאמת מנהל את השטח.
4. לטענת האגף המציע נקרא לשיחה בעירייה במסגרתה הוצגו לו הנושאים לשיפור, לא בוצע שיפור בהתאם לסיכום הישיבה.
5. לטענת האגף אין לאגף עניין אישי עם אף מציע הרצון הוא לשפר את איכות העבודה במסגרת שיפור חזות העיר.
6. לטענת האגף הקבלנים המבצעים לא נשמעים להוראות המפקחים בשל חוסר הידע/תחלופה/חוסר סמכותיות.
7. לטענת האגף במסגרת שיחות עם ממליצים נושא תחלופת כוח האדם הופיע ביחס לכל ממליץ עימו שוחחה העירייה.

עו"ד דוד רן – יה: הוועדה תשמע את המציע, כיון שלא צורף תיעוד לנאמר כאן מול הקבלן, השאלה אם הוא יהיה מופתע מזה שאתם לא מרוצים ממנו? אני מציע שנעלה אותו ונשמע.

צחי מזרחי: לפני כן, שמי צחי מזרחי ואני מנהל אגף חזות היום, אני בתפקיד פחות משנה, כשהגעתי וזיהיתי את הבעיה של המקצועיות של המפקחים, אני אישית דיברתי איתו, הוא הגיע למשרדים שלנו, אמר לי צחי, אני באופן אישי ילווה את המפקחים, ידריך אותם עד שתהיה שבע רצון מהרמה שלהם. הוא היה פה משהו כמו 48 שעות והתאדה. אחת הבעיות הקשות יותר היא תחלופה של מפקחים כשמביאים מפקחי גיזום שביום מסוים המפקח נעלם מגיע מפקח אחר, לא מכיר את השטח, לא מכיר את העבר, לא יודע איזה עצים טופלו או לא טופלו, מכניס את כל המערכת הסחרחורת, אין מפקח אחד שעבר חפיפה, זאת אומרת זה היום מהיום להיום המפקח לא מגיע ומגיע מישהו חדש, לא חפיפה, לא הסבר על השטח, שום תיאום ביניהם ואת התוצאות לא טובות אני לפחות לא שבע רצון במצב הגינון היום בעיר.
אנחנו עושים הכל, הרצון שלנו זה לשפר, לעשות שינוי ובלי שיהיו מפקחים רציניים שיכולים לפקח ולדעת את העבודה ולהנחות את הקבלנים, אנחנו לא נגיע לשום מקום. שום התקדמות אם חשובה לנו העיר כפר סבא והנראות שלה ואז אנחנו צריכים באמת להגיע למצב שיהיו לנו מפקחים אמינים, טובים ומקצועיים.

שמעון בן דוד, מנכ"ל בחברת ד.ב.ש פיקוח, תכנון וניהול בע"מ נכנס לו. המכרזים.

אביטל חדאד :  שלום לך שמעון שמי אביטל ואני מזכירה את ועדת המכרזים. אתה נמצא כרגע בשימוע בוועדת המכרזים נמצאים כאן איתנו חברי הוועדה, יושבת ראש הוועדה, הגברת אורית מסמי. יועץ המשפטי, נציגי משרד המבקר, גזבר הרשות, ונציגי אגף חזות העיר.

הערת העורך: עו"ד רן־יה מציג למר בן דוד את רשימת הטענות של האגף כפי שפורטו בפרוטוקול לעיל, עוד נשאל מר בן דוד אם לא ידע שיש חוסר שביעות רצון בשל העובדה שהעירייה לא מימשה את זכות הברירה שלה להתקשר עימו בהסכם. 

להלן ריכוז התייחסות מר בן דוד לטענות:

1. חברת דבש עובדת בעיר משנת 2022 ומעולם לא קיבלה פניה מהעירייה על אי תקינות או חוסר שביעות רצון.
2. לשאלת עו"ד רן יה אם חברת דבש לא נקראה לישיבה אצל מנהל האגף ולא הבטיחה לשפר את מקצועיות המפקחים השיב כי הגיע מיוזמתו לאגף וביקש להיפגש עם צחי ואורן, הם אמרו שהם לא מרוצים אך לא הצביעו על נקודה קונקרטית. 
3. בוצעה בדיקה בכל הודעות הדוא"ל, משך שלוש וחצי שנים אין תלונה אחת.
4. לחברת דבש יש המלצות כתובות מהעירייה (מציג המלצות ממר משה לביא מנהל מחלקת גנים ונוף) בכל תקופת המכרז כמה וכמה המלצות בשביעות רצון הכי גבוהה.
5. פניות של דבש לאחר פרסום המכרז לבדוק מה לא בסדר לא נענו. 
6. הטענה שיש תחלופה גבוהה של מפקחים לא נכונה עובדתית – המציע הראה תקופות העסקה של מפקחים משך 3 שנים רצופות ומעלה בעירייה.
7. הטענות שאין חפיפה אינה נכונה עובדתית, דבש שילמה משכורת כפולה משך שבועיים לצורך חפיפה של מפקחים.
8. מעולם לא הייתה בקשה מהעירייה להחלפת מפקח.
9. לעניין ההמלצה השלילית מעיריית פתח תקווה, אחרי עשר שנים של עבודה שם ביקשתי תוספות הצמדה בשל שינויים בשכר מינימום. נוצר ויכוח ותבעתי את העירייה, תביעה שנסגרה בגישור לפני מספר חודשים מכאן ההמלצה השלילית. העובדים שהעמדתי להם עד היום עובדים שם, כך שלא ניתן לתת המלצה שלילית.

מר בן דוד יצא מהישיבה ומתקיים דיון.

עו"ד רן־יה: לאנשי האגף, יכול להיות שהטענות שלכם ביחס לרמת הפיקוח נכונות, אבל אין תיעוד. לא יכול להיות שספק שלא מרוצים ממנו לא יידע מזה, וגם יקבל המלצה חיובית מהעירייה. במצב הדברים הזה אני לא רואה אפשרות משפטית לפסול את ההצעה על בסיס ניסיון קודם לא טוב.

מר קובי פדוה: יש כאן בעיה ניהולית של האגף, אין דרך ליישר את זה וזה נראה לא טוב.

מר צחי מזרחי: אני מקבל את ההערה.  אני יכול להגיד רק דבר אחד, אני חודש אחרי שנכנסתי לתפקיד פה ביקשתי לצאת למכרז חדש. בדיוק מהסיבה אני לא יודע מה היה קודם. אני יודע שהמצב כרגע עם המפקחים שיש, עם כל הכבוד, זה לא מספיק.

מר קובי פדוה:  צחי, זה שהאגף בחוסר אמון מול המציע, הבנו. יחד עם זאת, אבל אני שוב אומר, יש פה בעיה של ניהול.

מר צחי מזרחי: אין לי היכרות קודמת איתו. אין לי שום עניין איתו אישי כזה או אחר או עם מישהו אחר. אני לא מהתחום הזה, לא באתי מהתחום הזה, אני פשוט רק ראיתי שהמצב בשטח לא טוב. באמת לא טוב שהקבלנים עושים מה שהם רוצים. אין דוחות יומיים, אין דוחות חודשיים, שום דבר מקצועי לא מתבצע. אולי טעות שלי שלא הוצאנו הודעות בכתב.

גב' אורית מסמי: צחי, אנחנו מבינים, אבל אני לא רואה איך אנחנו יכולים, לאור מה שראינו כאן, לפסול את ההצעה שלו, מדובר בהיגיון פשוט.

מר אלון רבינוביץ:  לא הוצאתם לו הודעה, לא אמרתם לו שהוא לא בסדר, אין תיעוד.

גב' אורית מסמי: לוועדת המכרזים אין אפשרות לפסול את ההצעה על בסיס מה שהוצג.

מר צחי מזרחי:  אנחנו בכוונה, אני בוועדה הזאת, ביקשתי שיהיה נציג חיצוני, לא מאגף. אני דיברתי אישית עם מבקר העירייה, ביקשתי שתהיה נציגה שלו, עורכת דין ותשב ותשמע את כל מה שהרשויות אומרות.  בלי קשר למציע כזה או אחר, רציתי שזה יהיה שקוף ונקי ואני אומר לכם אין רשות אם אני לא טועה אני לא ישבתי בוועדה הזאת, אבל אין. מרבית הרשויות שפנינו אליהם בעניין של דבש.
כחוט השני כולם דיברו על אותו דבר מה שאנחנו מדברים אז זה שלא כתבנו מיילים בסדר, אבל גם להסתמך על המלצות של אנשים שהוא נתן כולם אומרים תחלופה רצינית של מפקחים, מפקחים לא מקצועיים גם ברשויות אחרות. 

גב' אורית מסמי: יש דרישות במכרז החדש לעניין מקצועיות של המפקחים?

מר צחי מזרחי: כן, אני הנחיתי גם שכל אחד מהמפקחים שהתקבל לעבודה יעבור מבחן ידע ובשטח, ובעל פה וגם בכתב אני לא אקבל שום מפקח שלא מסוגל לעשות את העבודה. נקודה. 

אורית מסמי: אם אלו הכללים במכרז החדש, הם יחולו גם עליו. אז אני בטוחה שמה שאתם אומרים הוא מקצועי ואני סומכת עליכם על כולכם. אבל אנחנו בסוף צריכים להגן על העירייה מבחינה משפטית, מה שהוצג כרגע לא מספיק.

הערה: ניתן לחברי הועדה ניתוח משפטי מאת עוה"ד רן־יה.

החלטה:
ועדת המכרזים לאחר ששמעה את עמדת האגף המקצועי, קיימה שימוע למציע ד.ב.ש פיקוח תכנון וניהול בע"מ ואת הייעוץ המשפטי,  לא השתכנעה שיש טעם לפסול את הצעת המציע ד.ב.ש פיקוח תכנון וניהול בע"מ על בסיס ניסיון קודם רע. דיון ביחס לזוכי/זוכים במכרז יתקיים בישיבה הבאה.




        

           אביטל חדאד                                                              אורית מסמי  
         מזכירת הוועדה                                                   יו"ר וועדת המכרזים

 
אישור ראש העיר
                                                                         רפי סער






מכרז פומבי 16/2025  – אספקת מחשבים, ציוד היקפי, ציוד מיחשוב להנגשה טכנולוגית. (החלפת זוכה)

מסמכים נלווים: מסמך מאת אגף מחשוב ומערכות מידע.

עמית שרפיאן: בשנת 2025 העירייה פרסמה למכרז לאספקת מחשבים, ציוד היקפי, ציוד מחשוב להנגשה טכנולוגית. במכרז היו 3 פרקים, פרק מחשבים, פרק מדפסות ופרק מחשוב להנגשה טכנולוגית. הספק מטריקס זכה בשלושת הפרקים יחד עם ספק נוסף בכל פרק. לאורך כל התקופה מאז הזכייה מטריקס לא סיפקו הזמנות בזמן, ועיכב לנו מתן מענה בעבודה השוטפת, לאחרונה קיבלנו ממנו מייל שהוא לא מעוניין להמשיך את ההתקשרות.

אורית מסמי: על איזה פרקים מדובר מבין השלושה?

עו"ד דוד רן יה:. שני הפרקים הראשונים והוא נשאר זכיין בפרק 3 , שם הוא עדיין מעניק שירות הוא עדיין מצליח לספק את הציוד. טענות שלו נובעות מעליית מחירים בגלל המלחמה. העירייה עשתה בדיקה מול המציע המדורג במקום השני. אנחנו מעדיפים בגלל שזה סמוך למכרז הקודם, לא לפרסם מכרז חדש, לעבור למציע מספר שתיים. אין מניעה משפטית, מבקשים את אישור הוועדה. לקבוע את הספקים הבאים בתור כדלקמן:

בפרק 1 – את חב' זיפקום.
בפרק 2 – את חב' אלפא מסופים.


מאושר פה אחד

החלטה:
1. לבטל את זכייתה של חברת מטריקס בפרקים 1 ו-2 (ביטול ההסכם עימם ביחס לפרקים כאמור).
2. לקבוע את חב' זיפקום כזוכה הבאה בפרק 1 למכרז 16/2025. תקופת ההתקשרות היא ליתרת תקופת ההתקשרות במכרז.
3. לקבוע את חב' אלפא מסופים ומדפסות כזוכה בפרק 2 במכרז 16/2025. תקופת ההתקשרות היא ליתרת תקופת ההתקשרות במכרז.



       

          אביטל חדאד                                                                אורית מסמי  
         מזכירת הוועדה                                                   יו"ר וועדת המכרזים

